**ΕΠΙΚΟΙΝΩΝΙΑΚΟ ΠΛΑΙΣΙΟ**

**ΑΡΘΡΟ, ΕΠΙΣΤΟΛΗ, ΕΙΣΗΓΗΣΗ, ΔΟΚΙΜΙΟ**

Κατά τη διαδικασία παραγωγής λόγου είναι απαραίτητο να ληφθεί υπόψη το επικοινωνιακό πλαίσιο. Με τον όρο επικοινωνιακό πλαίσιο εννοούμε τις **επικοινωνιακές συνθήκες για τις οποίες συντάσσεται ένα κείμενο**. Επομένως συνθέτουμε το περιεχόμενο ενός κειμένου λαμβάνοντας υπόψη τα **εξωτερικά** του **χαρακτηριστικά**, όπως ο τίτλος, η προσφώνηση, ο χαιρετισμός, και τα εσωτερικά στοιχεία του, όπως η γλώσσα, το ύφος, το ρηματικό πρόσωπο, η οπτική προσέγγισης του θέματος κ.ά.

**Α. ΑΡΘΡΟ**

Σκοπός του αρθρογράφου είναι: να εκφράσει τις απόψεις, να διδάξει και να προβληματίσει, να πληροφορήσει, να τέρψει.

1. ΤΙΤΛΟΣ:
   * Σύντομος και περιεκτικός
   * Να εκφράζει το νόημα του κειμένου
   * Μπορεί να κάνει χρήση της συνυποδήλωσης και των σημείων στίξης
2. ΠΡΟΛΟΓΟΣ:

* Ξεκινώντας από ένα επίκαιρο γεγονός
* Παράθεση στοιχείων ή ερευνών σχετικές με το θέμα
* Σύγκριση παρόντος παρελθόντος σχετικά μα το θέμα που πραγματεύεται
* Ορισμός της έννοιας που πραγματεύεται
* Απάντηση σε ερώτημα που θέτει ο αρθρογράφος

1. ΕΠΙΛΟΓΟΣ

* Ανακεφαλαίωση και τελικό συμπέρασμα
* Θέση του αρθρογράφου

1. Χρήση προσώπων: κυρίως γ΄ πρόσωπο και κάποιες φορές και α΄ (σε σχολική εφημερίδα ή σε ιστολόγιο)

**Β. ΕΠΙΣΤΟΛΗ**

1. Τόπος και χρόνος (πάνω δεξιά)

2. Προσφώνηση: π.χ. Αξιότιμε κύριε διευθυντά (προηγείται το αξίωμα)

3. Πρόλογος:

* Αφορμή και λόγος για τον οποίο γράφουμε
* Ταυτότητα του αποστολέα (π.χ. πρόεδρος του 15μελούς συμβουλίου)
* Θέση και θέμα

4. Επίλογος: ανακεφαλαίωση των όσων έχουν ειπωθεί και προτροπή, ελπίδα πως θα εισακουστούν οι προτάσεις του αποστολέα.

1. Αποφώνηση: Με εκτίμηση, με σεβασμό, μετά τιμής
2. Ονοματεπώνυμο
3. Χρήση προσώπων: α΄ και ΄β προσώπου

**Γ. ΕΙΣΗΓΗΣΗ - ΟΜΙΛΙΑ**

1. Προσφώνηση

2. Πρόλογος: παρουσίαση του θέματος της ομιλίας του και της θέσης του

3. Κύριο μέρος ομιλίας:

* Υποστηρίζει με τεκμήρια, επιχειρήματα τη θέση του
* Αντικρούει επιχειρήματα της αντίπαλης γνώμης
* Εκθέτει του κινδύνους αν δεν εισακουστεί η δική του γνώμη

1. Ανακεφαλαίωση των όσων ειπώθηκαν
2. Αποφώνηση: χαιρετισμός του ομιλητή που κλείνει συνήθως με ευχάριστο και ελπιδοφόρο μήνυμα.
3. Χρήση α΄ προσώπου ενικού και β΄ πληθυντικού

Για να πείσει το κοινό ο ομιλητής χρησιμοποιεί τα παρακάτω:

* Επίκληση στη λογική: επιχειρήματα, τεκμήρια
* Επίκληση στο συναίσθημα
* Επίκληση στο ήθος του πομπού, του ομιλητή
* Επίκληση στο ήθος του δέκτη, των ακροατών
* Επίκληση στην αυθεντία

**Δ. ΔOKIMIO**

Ο δοκιμιογράφος κρίνει ή εκλαϊκεύει επιστημονικά θέματα, αποσαφηνίζει έννοιες, πληροφορεί, ερμηνεύει , αποδεικνύει, μεταδίδει στο ευρύ κοινό γνώσεις αφήνοντας να διαφανεί η άποψή του.

Το δοκίμιο δεν διαφέρει πολύ από το άρθρο. Το κείμενο μοιάζει με άρθρο χωρίς τίτλο και η θέση του συγγραφέα θα είναι ξεκάθαρη από τον πρόλογο.